pythainlp/thai_wikipedia_clean_20230101 huggingface dataset:
จุดสนใจใหญ่สองจุดของผู้บริโภคชาวเยอรมัน คือ "ทราบว่ามาจากไหน และมีอะไรอยู่ข้างใน" ซ็อท ได้ มอบหมายให้ สถาบัน ฟอร์ซ่า ทำการค้นคว้า ได้ผลว่า ผู้บริโภคชาวเยอรมัน 85% ถือว่าเป็นสิ่งสำคัญมากที่ อาหารต้องปลอดการเปลี่ยนยีน ข้อนี้สำคัญมากสำหรับซ็อท ที่ แมร์ทิงเงิน เพราะฉะนั้น "ซ็อททาเร็ลลา" และ "ไบเอิร์นทาเลอร์" จึงเปลี่ยนการผลิต โดย "รับประกันปลอดการเปลี่ยนยีน และ ปลอดส่วนผสมที่มาจากต่างประเทศ"
นมคุณภาพเยี่ยมด้วยใจรักของซ็อท.
โปรแกรม "นมคุณภาพเยี่ยมด้วยใจรักของซ็อท" ในขั้นแรกหมายถึงผลิตภัณฑ์ประเภทนมทั้งหมดของซ็อทในเยอรมนี โดยโปรแกรมนี้ ซ็อทได้วิวัฒนาการหลักการที่จะเปลี่ยนแปลงใช้ได้นานาชาติ ในโปแลนด์ เช็กเกีย และ บอสเนียและเฮอร์เซโกวีนาในปีหน้า พร้อมกับผู้ผลิตนมต่าง ๆ ซ็อท ตระหนักถึงมาตรการทั้งเล็กและใหญ่ในการทำกสิกรรมที่อยู่รอดได้และพัฒนายั่งยืนในอนาคต โดยพิจารณาองค์ประกอบต่าง ๆ ของโปรแกรมนี้
รถโยฮันนิเทอร์แจกของคริสต์มาส.
ตั้งแต่ ค.ศ. 2010 พนักงานของซ็อท ได้ร่วมงานกับ "รถโยฮันนิเทอร์แจกของคริสต์มาส" นำความรู้สึกสุขสันต์ วันคริสต์มาส (ห่อของขวัญให้แปลกใจ เช่น ของเล่นเด็ก ฯลฯ) แก่ครอบครัวที่ยากไร้ในยุโรปตะวันออก ตั้งแต่ปี 2012 เด็ก ๆ ในโรงเรียนอนุบาล ในสถานเลี้ยงเด็กกลางวันและในโรงเรียนที่แมร์ทิงเงิน ได้มีโอกาสร่วมกิจกรรมที่ซ็อท จัดขึ้น ทุก ๆ ปี ซ็อทจะอุดหนุนกิจกรรมนี้โดยจัดหารถบรรทุกและคนขับเข้าร่วม
ยี่ห้อ.
มอนเท.
มอนเท เป็นยี่ห้อของซ็อทยี่ห้อหนึ่ง ที่มีชื่อเสียงมากทั่วโลก มีขายในประเทศต่าง ๆ มากกว่า 40 ประเทศ มอนเท เป็นของหวานประกอบด้วยครีมนม เฮเซลนัทและช็อกโกแล็ต ผลิตภัณฑ์ มอนเท มีดังนี้:
ซาห์นเน่ โยเกิร์ต.
ซาห์นเน่โยเกิร์ตของซ็อท เป็นโยเกิร์ตครีมชื่อดังในเยอรมนีและออสเตรีย โยเกิร์ตครีมมีหลายชนิดและหลายรส
ซ็อททาเร็ลลา.
ซ็อททาเร็ลลา เป็นยี่ห้อเนยแข็งมอซซาเรลลาของซ็อท ผลิตจากนมที่ปลอดการเปลี่ยนยีน และปลอดส่วนผสม ที่มาจากต่างประเทศ ซ็อททาเร็ลลา มีขายน้ำหนักต่าง ๆ กันและหลายรส
โยโกเบลลา.
โยโกเบลล่าเป็นยี่ห้อชื่อดังของซ็อทและเป็นผู้นำในตลาดโยเกิร์ตในโปแลนด์
ในการโฆษณาเผยแพร่ทางโทรทัศน์ มีผู้มีชื่อเสียงมาร่วมฉลองด้วย เช่น มักซ์ กราฟ และ โรแบร์โท บลังโก ใน ค.ศ. 2010 ทางบริษัทได้ให้ผู้รักษาประตูฟุตบอลเยอรมัน เรเน อาดเลอร์ และ ริโค น้องชายให้ช่วยเผยแพร่ยี่ห้อ มอนเท ใน ค.ศ. 2013 ซ็อทได้เปลี่ยนทูตตราสินค้า เป็น "มอนเท" ตั้งแต่นั้นมา ฟิลิพ เคอสเทอร์ แชมพ์โลกวินด์เซิร์ฟ และน้องสาว คีร่า เป็นผู้โฆษณาเผยแพร่ "มอนเท" ใน ค.ศ. 2013 ที่โปแลนด์ มีการแนะนำให้รู้จัก มอนเท เชอร์รี และ มอนเท ครันชี ผู้เผยแพร่ คือดาววอลเลย์บอลของโปแลนด์ บาร์ทอสส์ คูเรค นับเป็นครั้งที่สองที่บาร์ทอสส์ รับหน้าที่โฆษณาซ็อท มอนเท
ซาบา วัสทาค นักดนตรีฮังการี เป็นตัวแทนยี่ห้อซ็อทในฮังการีตั้งแต่ปี 2013
ผลิตภัณฑ์ของซ็อทได้รับรางวัลจากสถาบันอิสระต่าง ๆ เป็นประจำ เช่น รางวัลเกียรตินิยมสหพันธรัฐ พรายแมกซ์ รวมทั้งเหรียญทอง เหรียญเงิน และเหรียญทองแดงของสมาคมกสิกรรมเยอรมัน (DLG)
ไซต์บริษัท
แบรนด์
โรคลมชักชนิดต่อเนื่อง
ภาวะชักต่อเนื่อง
ภาวะชักต่อเนื่องหรือโรคลมชักชนิดต่อเนื่องคือภาวะที่เกิดอาการชักติดต่อกันนานเกิน 30 นาที หรือภาวะที่ผู้ป่วยมีอาการชักสั้นๆ แต่หลายครั้ง ติดต่อกันนานเกิน 30 นาที โดยระหว่างการชักแต่ละครั้งผู้ป่วยไม่ได้ฟื้นคืนสติเป็นปกติ
สถานีบูกิส
สถานีบูกิส  เป็นสถานีเปลี่ยนเส้นทางระหว่างสายตะวันออก-ตะวันตก และสายดาวน์ทาวน์ ของการรถไฟฟ้าขนส่งมวลชนสิงคโปร์ ตั้งอยู่ใกล้กับศูนย์การค้า บูกิสพลัส, จัตุรัสซิมลิม, หมู่บ้านบูกิส, แยกบูกิส, หอสมุดแห่งชาติ และกัมปงแกลม
สถานีบูกิสของสายตะวันออก-ตะวันตก ตั้งอยู่ใกล้กับแยกบูกิส มีทางเดินเชื่อมไปยังศูนย์การค้า ตัวสถานีได้รับการออกแบบใกล้เคียงกับสถานีลาเวนเดอร์ แต่จะแตกต่างกันตรงสีไฟที่ใช้ ส่วนสถานีบูกิสของสายดาวน์ทาวน์ ตั้งอยู่บริเวณพื้นที่ที่เคยเป็นโรงแรม 7 ชั้น เปิดใช้งานครั้งแรกเมื่อ 22 ธันวาคม ค.ศ. 2013 และเป็นสถานีปลายทางฝั่งเหนือจนถึงปี ค.ศ. 2016 ซึ่งจะถูกแทนที่โดย สถานีบูกิตปันจัง
ศูนย์การค้า.
ศูนย์การค้าภายในสถานี เปิดทำการเมื่อ 7 ธันวาคม ค.ศ. 2011 โดยเลียนแบบจากสถานีโซลลึง ของรถไฟใต้ดินโซล ในโซล ประเทศเกาหลีใต้ ศูนย์การค้าแห่งนี้ดำเนินการโดยเอสเอ็มอาร์ที
ศิลปะภายในตัวสถานี.
ภาพวาด "ชั่วคราว" ภายในตัวสถานี วาดโดยแพ็ตทริก ชัว ให้ความรู้สึกเกี่ยวกับประสบการณ์ของผู้คนมากมายที่เข้ามาทำงานในเมือง
เรปูบลิกาเซิร์ปสกา
เรปูบลิกาเซิร์ปสกา (เซอร์เบีย, บอสเนีย, โครเอเชีย: ; ) เป็นหนึ่งในหน่วยการเมืองสองส่วนอิสระที่ประกอบกันเป็นประเทศบอสเนียและเฮอร์เซโกวีนา (อีกหน่วยหนึ่งคือสหพันธรัฐบอสเนียและเฮอร์เซโกวีนา) ประชากรส่วนใหญ่เป็นชาวเซิร์บ รองลงไปเป็นชาวบอสนีแอกและชาวโครแอต
เทศบาลตำบลหนองไผ่ (จังหวัดเพชรบูรณ์)
หนองไผ่ เป็นเทศบาลตำบลแห่งหนึ่ง ซึ่งเป็นเมืองศูนย์กลางในอำเภอหนองไผ่ จังหวัดเพชรบูรณ์ มีประชากรในปี พ.ศ. 2561 จำนวน 7,551 คน มีพื้นที่ครอบคลุมบางส่วนของตำบลหนองไผ่
เทศบาลตำบลหนองไผ่มีทางหลวงแผ่นดินหมายเลข 21 ตัดผ่าน ลักษณะพื้นที่เป็นที่ราบ สัญลักษณ์ของเทศบาลตำบลหนองไผ่ เป็นรูปต้นไผ่และหนองน้ำล้อมรอบ ซึ่งหมายถึงเทศบาลตำบลหนองไผ่มีหนองน้ำใหญ่ตั้งอยู่ในกลางเขตเทศบาล และมีน้ำขังตลอดปี ทำให้มีความอุดมสมบูรณ์ บริเวณรอบหนองน้ำมีต้นไผ่และไม้อื่นล้อมรอบหนาแน่น ทำให้ร่มรื่นและเป็นที่พักผ่อนหย่อนใจของประชาชนในเขตเทศบาล
บริเวณหนองไผ่ในสมัยก่อนเรียกว่า "โคกหมาหิว" หรือ "ทุ่งหมาหิว" อยู่ในเขตตำบลกองทูล อำเภอวิเชียรบุรี มีลักษณะเป็นเนินหรือโคกเป็นป่าดงดิบ มีป่าไม้อุดมสมบูรณ์ เป็นป่าหนาทึบมาก มีป่าเต็ง ป่ารัง ป่าเพ็ก ป่าไผ่ และพันธุ์ไม้นานาชนิดมีสัตว์ป่าอาศัยอยู่เป็นจำนวนมาก เป็นแหล่งล่าสัตว์และหาสัตว์ป่า ไม่มีบ้านผู้คนอาศัยอยู่ คำว่า "บ้านหนองไผ่" มีที่มาจากภายในบริเวณหมู่บ้านมีหนองน้ำเดิมเป็นหนองช้างนอนในสมัยโบราณจึงเกิดเป็นแอ่งน้ำหรือหนองน้ำเล็ก ๆ มีต้นไผ่ขึ้นล้อมรอบ ต่อมามีการขุดขยายให้ใหญ่และกว้างขึ้นเรื่อย ๆ เพื่อใช้อุปโภคและบริโภคชาวบ้านมักเรียกว่า สระกลาง โดยบริเวณที่เป็นหนองน้ำนั้นเดิมเป็นที่ของตาทอง สีทาสังข์ ซึ่งปัจจุบันเทศบาลตำบลหนองไผ่ได้ปรับปรุงเป็นสวนสาธารณะ มีชื่อว่า สระหลวง
เทศบาลตำบลหนองไผ่เดิมเป็นสุขาภิบาลหนองไผ่ จัดตั้งตามประกาศกระทรวงมหาดไทย ประกาศในราชกิจจานุเบกษา เล่ม 81 ตอนที่ 107 ง. ลงวันที่ 3 พฤศจิกายน พ.ศ. 2507 และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก. ลงวันที่ 24 กุมภาพันธ์ พ.ศ. 2542
ปี พ.ศ. 2532 ผู้ใหญ่บ้านและชาวบ้านได้รวมตัวกันขอแยกหมู่บ้านออกจากตำบลกองทูล กรมการปกครอง กระทรวงมหาดไทย จึงได้อนุมัติและตั้งตำบลใหม่เป็นตำบลหนองไผ่ ประกอบด้วย 10 หมู่บ้าน ได้แก่ หมู่ 1 บ้านหนองไผ่ใต้, หมู่ 2 บ้านพงษ์เพชร, หมู่ 3 บ้านสะพานกลางดง, หมู่ 4 บ้านหนองไผ่, หมู่ 5 บ้านประดู่, หมู่ 6 บ้านเนินมะกอก, หมู่ 7 บ้านหนองไผ่เหนือ, หมู่ 8 บ้านคลองศรีเทพ, หมู่ 9 บ้านคลองยาง และหมู่ 10 บ้านลำพาด มีนายสมพร ไม้สูง เป็นกำนันคนแรกหนองไผ่
หน้าทับ
หน้าทับ เป็นการกำหนดจังหวะในเพลงไทยเดิม ซึ่งมีสามแบบคือ
แขกไทร
แขกไทร เป็นเพลงไทยเดิมอัตราสองชั้น ใช้ร้องเป็นเพลงประกอบละคร มีผู้ดัดแปลงเพลงนี้ไปหลายทาง เพลงเถานั้นมีผู้แต่งขยายเป็นสามชั้นในสมัยรัชกาลทื 5 และตัดลงเป็นชั้นเดียวในสมัยรัชกาลที่ 6 ทางหนึ่ง หลวงประดิษฐไพเราะ (ศร ศิลปบรรเลง)แต่งขยายขึ้นเป็น 3 ชั้นและตัดลงเป็นชั้นเดียวอีกทางหนึ่ง ต่อมา นายเฉลิม บัวทั่งได้นำเพลงเดิมมาแต่งใหม่ให้มีสำเนียงไปทางชวาใน พ.ศ. 2513 เรียกแขกไทรทางชวา สำหรับบรรเลงด้วยวงอังกะลุง ต่อมานายมนตรี ตราโมทได้แต่งเป็นทางชวาอีกทางหนึ่งสำหรับบรรเลงด้วยวงปี่พาทย์ชวา
คิม มย็อง-ฮย็อก
คิม มย็อง-ฮย็อก (; 3 พฤศจิกายน ค.ศ. 1990 —) เป็นนักยกน้ำหนักชาวเกาหลีเหนือ เขาได้เข้าร่วมการแข่งขันโอลิมปิกฤดูร้อน 2012
คิม ควัง-ซ็อง
คิม ควัง-ซ็อง (; 19 กุมภาพันธ์ ค.ศ. 1992 —) เป็นนักยกน้ำหนักชาวเกาหลีเหนือ เขาได้รับเหรียญเงินจากการแข่งขันชิงแชมป์โลก 2013
อากาศ (แก้ความกำกวม)
อากาศ อาจหมายถึง
ศูนย์ร่วมการเตือนภัยไต้ฝุ่น
ตรีรัก รักการดี
ตรีรัก รักการดี (เกิด 26 ธันวาคม พ.ศ. 2509) ชื่อเล่น "บุ๋ม" เป็นนักร้องและนักแสดงหญิงชาวไทย มีชื่อเสียงจากการแสดงละครโทรทัศน์เรื่อง "แม่นาคพระโขนง" ทางสถานีวิทยุโทรทัศน์ไทยทีวีสีช่อง 3 และออกอัลบั้มภายใต้สังกัดคีตา เรคคอร์ดส ในชุด "Moddy ตรีรัก"
ตรีรัก รักการดี ชื่อเล่น "บุ๋ม" เกิดเมื่อวันที่ 26 ธันวาคม พ.ศ. 2509 เข้าสู่วงการบันเทิงได้โดยการประกวดหนุ่มสาวแพรวปี 1987 เข้ารอบ 10 คนสุดท้ายและได้เป็นดาวคณะนิเทศศาสตร์ มหาวิทยาลัยกรุงเทพด้วย จึงได้เป็นนางเอกละครโทรทัศน์เรื่อง "แม่นาคพระโขนง" ทางสถานีวิทยุโทรทัศน์ไทยทีวีสีช่อง 3 เมื่อปี พ.ศ. 2532 ด้วยการรับบทแม่นาค คู่กับเอกพันธ์ บันลือฤทธิ์
จนกระทั่งในปี พ.ศ. 2538 ได้ออกอัลบั้มเพลงกับคีตา เรคคอร์ดส ในอัลบั้ม "Moddy ตรีรัก" มีเพลงที่ได้รับการโปรโมทคือ "มีแฟนหรือยังจ๊ะ" ด้วยความฮือฮากับการสวมเสื้อเอวลอยโชว์สะดือคู่กับกางเกงขาสั้นความยาวแค่หนึ่งคืบ จึงทำให้ติดภาพเซ็กซี่มาตั้งแต่นั้น
จนกระทั่งอายุได้ 32 ปี จึงได้ออกจากวงการบันเทิง ได้เดินทางไปศึกษาและใช้ชีวิตต่อที่สหรัฐ เริ่มต้นด้วยการทำงานเป็นเด็กเสริ์ฟ ได้ประกาศนียบัตรวิชาชีพตัดขนสุนัขและแมว จนทำเป็นอาชีพได้นานถึง 15 ปี
พ.ศ. 2565 กลับมารับแสดงละครเรื่อง "สายรุ้ง" หลังจากไม่ได้เล่นละครนาน 25 ปี
Zott
ฟิชเชอร์เฟซ
ฟิชเชอร์เฟซ (en: Fisherfaces) เป็นวิธีวิเคราะห์ภาพเชิงเส้น คิดค้นโดยนักสถิติวิทยา เซอร์ อาร์. เอ. ฟิชเชอร์ ผู้ซึ่งประสบความสำเร็จในการใช้วิธีดังกล่าวแยกแยะภาพของดอกไม้ เพื่อจัดชั้นหมวดหมู่ ในปี พ.ศ. 2479 ในหนังสือที่มีชื่อว่า การใช้วิธีวัดหลายวิธีในปัญหาการแยกหมวดหมู่ ปัจจุบันวิธีวิเคราะห์นี้ ถูกนำมาใช้ใน ระบบการรู้จำใบหน้า
อัลกอริธึม.
ถ้าให้ formula_1 เป็นเวกเตอร์แบบสุ่ม โดยมีตัวอย่างทั้งสิ้น formula_2 แบบ
เมตริกซ์การกระจาย formula_5 และ formula_6 คำนวณได้ดังนี้
ตัวอย่างนี้แสดงให้เห็นการคำนวณ formula_5 และ formula_6 แบบมีตัวอย่าง 3 แบบ formula_11 แสดงค่ารวม mean ของเซต formula_12 ซึ่งค่ารวมของ formula_11 มีค่าดังนี้
และ formula_15 คือ mean ของตัวแบบ formula_16:
ฟิชเชอร์ อัลกอริธึม แสดงให้เห็นในตัวแปร formula_18
ซึ่งสามารถเขียนใหม่ได้เป็น
สีกลุ่มชนอิหร่าน
สีกลุ่มชนอิหร่าน  เป็นสีที่ใช้ในธงของประเทศหรือดินแดนที่มีกลุ่มชนอิหร่านอาศัยอยู่ ประกอบด้วยสีเขียว ขาว และแดง โดยธงของราชวงศ์กอญัรเป็นธงชนิดแรกที่ใช้สีกลุ่มชนอิหร่าน
วิรไท สันติประภพ
วิรไท สันติประภพ ผู้ว่าการธนาคารแห่งประเทศไทยคนที่ 20 รองประธาน​กรรมการ​ในคณะกรรมการกำกับกองทุนเพื่อรักษา สภาพคล่องของการระดมทุนในตลาดตราสารหนี้​ กรรมการในคณะกรรมการพัฒนาระบบสถาบันการเงินประชาชน กรรมการในคณะกรรมการนโยบายการเงินการคลังของรัฐ ที่ปรึกษาของทีดีอาร์ไอ กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ กรรมการในคณะกรรมการสำนักงานป้องกันและปราบปรามการฟอกเงิน กรรมการสภามหาวิทยาลัยผู้ทรงคุณวุฒิ มหาวิทยาลัยธรรมศาสตร์ กรรมการในคณะกรรมการที่ปรึกษาด้านธุรกิจภาคเอกชนในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กรรมการในคณะกรรมการดิจิทัลเพื่อเศรษฐกิจและสังคมแห่งชาติ
ได้รับแต่งตั้งจาก พลเอก ประยุทธ์ จันทร์โอชา เป็นคณะกรรมการนโยบายและกำกับดูแลรัฐวิสาหกิจ เมื่อวันที่ 26 มิถุนายน พ.ศ. 2557 และ เขาดำรงตำแหน่ง กรรมการผู้ทรงคุณวุฒิในคณะกรรมการนโยบายรัฐวิสาหกิจ ตั้งแต่วันที่ 8 ตุลาคม พ.ศ. 2559 ในปี พ.ศ. 2560 ได้รับการแต่งตั้งเป็น ที่ปรึกษาผู้ทรงคุณวุฒิของคณะกรรมการบริหารราชการแผ่นดินเชิงยุทธศาสตร์ตามคำสั่งนายกรัฐมนตรี ที่ 8/2560 ได้รับคัดเลือกจากนิตยสาร The Asian Banker ให้เป็นหนึ่งใน 50 ของนักการเงินการธนาคารรุ่นใหม่ของภูมิภาคเอเชียแปซิฟิค
ในวันที่ 13 สิงหาคม 2563 ได้รับแต่งตั้ง​เป็นกรรมการในคณะกรรมการขับเคลื่อนมาตรการบริหารเศรษฐกิจภายใต้ศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (โควิด-19) และเป็นกรรมการในคณะกรรมการบริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 (โควิด-19)
วิรไท สันติประภพ หรือ ดร.วิรไท สันติประภพ เกิดเมื่อวันที่ 25 ธันวาคม พ.ศ. 2512 เป็นบุตรในจำนวนพี่น้อง 3 คนของพลตำรวจเอก ประทิน สันติประภพ อดีตอธิบดีกรมตำรวจ และกุณฑลา สันติประภพ ครอบครัวฝั่งบิดาเดิมใช้นามสกุลว่า "ก้อนแก้ว" มีพื้นเพมาจากอำเภอนครหลวง จังหวัดพระนครศรีอยุธยา ภายหลังบิดาได้รับพระราชทานนามสกุล "สันติประภพ" หลังสมรส ส่วนครอบครัวฝ่ายมารดา เขาเป็นหลานตาของพลตรี พระยาพิชัยรณรงค์สงคราม (ทองดี จารุทัต) อดีตผู้บัญชาการกองพลที่ 1 รักษาพระองค์คนที่ 8 กับบุปผา พิชัยรณรงค์สงคราม
ชื่อ "วิรไท" เป็นนามที่ได้รับพระราชทานจาก พระบาทสมเด็จพระมหาภูมิพลอดุลยเดชมหาราช บรมนาถบพิตร มีความหมายว่า "ผู้มีเสรีแกล้วกล้า" มีชื่อเล่นว่า "ก็"
ด้านการศึกษา การศึกษาชั้นต้นจากโรงเรียนกรุงเทพคริสเตียน และโรงเรียนสาธิตปทุมวัน สามารถสอบเทียบจากชั้น ม.4 ไปเรียนชั้น ม.6 และสอบเข้าเรียนคณะเศรษฐศาสตร์ มหาวิทยาลัยธรรมศาสตร์ ด้วยเกียรตินิยมอันดับ 1 และได้รับเหรียญทองทางด้านวิชาการ 4 เหรียญ ด้านช่วยเหลือกิจกรรมดีอีก 1 เหรียญ ได้รับพระราชทานทุนภูมิพลตลอดระยะที่เวลาที่เรียนอยู่ที่มหาวิทยาลัยธรรมศาสตร์ และเป็นบัณฑิตเศรษฐศาสตร์ในวัยเพียง 18 ปีเศษ จากนั้นได้รับพระราชทานทุนอานันทมหิดลไปศึกษาต่อระดับปริญญาโท และปริญญาเอกที่มหาวิทยาลัยฮาวาร์ด สหรัฐอเมริกา จนสำเร็จการศึกษาในระดับปริญญาเอก สาขาเศรษฐศาสตร์ ด้วยวัยเพียงแค่ 24 ปี โดยได้ทำวิทยานิพนธ์ เรื่องการเปิดเสรีทางการเงินในเอเชียตะวันออกเฉียงใต้ (Financial Liberization in Southeast Asia) กับดไวต์ เพอร์คินส์
ในปี พ.ศ. 2562 ได้รับ ปริญญาศิลปศาสตรดุษฎีบัณฑิตกิตติมศักดิ์ สาขาวิชาเศรษฐศาสตร์ มหาวิทยาลัยหอการค้าไทย
เริ่มต้นการทำงานที่กองทุนการเงินระหว่างประเทศ กรุงวอชิงตันดีซี รับหน้าที่ให้คำปรึกษารัฐบาลและธนาคารกลางของประเทศสมาชิก โดยเฉพาะประเทศที่ประสบปัญหาวิกฤตด้านเศรษฐกิจและวิกฤตสถาบันการเงิน ที่ครอบคลุมประเทศในเอเชียอย่าง ตะวันออกกลาง ยุโรปตะวันออก และแอฟริกา และทำงานวิจัยเกี่ยวกับบทบาทของธนาคารกลางและการดำเนินนโยบายการเงินในมิติต่าง ๆ เมื่อประเทศไทยเกิดวิกฤตทางเศรษฐกิจในปี พ.ศ. 2540 ได้ลาพักจากกองทุนการเงินระหว่างประเทศ กลับมาเป็นผู้อำนวยการร่วม สถาบันวิจัยนโยบายเศรษฐกิจ สำนักงานเศรษฐกิจการคลัง มีบทบาทหลักในการผลักดันมาตรการกระตุ้นเศรษฐกิจและมาตรการแก้ไขปัญหาระบบสถาบันการเงินสำคัญ อาทิ มาตรการเพิ่มทุนสถาบันการเงินตามโครงการ 14 สิงหาคม ปี พ.ศ. 2541 การจัดการสถาบันการเงินที่ถูกทางการแทรกแซง การกระตุ้นเศรษฐกิจด้วยโครงการมิยะซะวะ รวมทั้งเจรจากต่อรองกับรัฐบาลประเทศต่าง ๆ และองค์กรระหว่างประเทศ เพื่อจัดทำโครงการให้ความช่วยเหลือประเทศไทยในช่วงที่มีทุนสำรองระหว่างประเทศจำกัด
ในระหว่างปี พ.ศ. 2543-2551 ร่วมงานกับธนาคารไทยพาณิชย์ จำกัด (มหาชน) ปฏิรูปองค์กรขนานใหญ่หลังจากวิกฤตเศรษฐกิจปี พ.ศ. 2540 อย่างการบริหารสภาพคล่อง การบริหารสินทรัพย์และหนี้สิน การกำหนดนโยบายสินเชื่อ การบริหารเงินลงทุน การจัดการกลุ่มธุรกิจการเงินผ่านบริษัทลูก ๆ ของธนาคาร และยังดำรงตำแหน่งกรรมการอิสระ และกรรมการบริหารความเสี่ยง ของบริษัททุนธนชาต
ในระหว่างปี พ.ศ. 2552-2556 ร่วมงานกับตลาดหลักทรัพย์แห่งประเทศไทย ซึ่งเป็นช่วงเวลาที่ตลาดหลักทรัพย์ปฏิรูปองค์กร โดยดำรงตำแหน่งเป็น รองผู้จัดการสายงานวางแผนกลยุทธ์องค์กร ได้ทำแผนพัฒนาตลาดทุนของประเทศ พัฒนางานวิจัยด้านตลาดทุนเชิงลึก ผลักดันให้ตลาดหลักทรัพย์ไทยได้รับการยอมรับในเวทีตลาดทุนโลกหลายเวที และสร้างเครือข่ายความร่วมมือกับตลาดหลักทรัพย์ในภูมิภาคอาเซียน
ธุรกิจอื่น เป็นกรรมการและกรรมการตรวจสอบของบริษัทกรุงเทพดุสิตเวชการ จำกัด (มหาชน) กรรมการของบริษัทการบินไทย จำกัด (มหาชน) กรรมการของบริษัทเซ็นทรัลพัฒนา จำกัด (มหาชน) และกรรมการของบริษัทอักษรเอ็ดดูเคชั่น จำกัด (มหาชน)
ดร.วิรไท ได้รับแต่งตั้งเป็น ผู้ว่าการธนาคารแห่งประเทศไทย คนที่ 20 สืบต่อจาก ดร.ประสาร ไตรรัตน์วรกุล ในวันที่ 1 ตุลาคม พ.ศ. 2558
พลตำรวจเอก ประทิน สันติประภพ
ยูฟ่าซูเปอร์คัพ 2015
ยูฟ่าซูเปอร์คัพ 2015 จะเป็นการแข่งขัน ยูฟ่าซูเปอร์คัพ ครั้งที่ 40 ซึ่งจะเป็นการแข่งขันฟุตบอลประจำปีของผู้ชนะจาก ยูฟ่าแชมเปียนส์ลีก กับผู้ชนะจาก ยูฟ่ายูโรปาลีก การแข่งขันเป็นการพบกันของสองทีมจากสเปน บาร์เซโลนา และ เซบิยา ผู้ชนะของ ยูฟ่าแชมเปียนส์ลีก ฤดูกาล 2014–15 และ ยูฟ่ายูโรปาลีก ฤดูกาล 2014–15 ตามลำดับ โดยจะลงเล่นกันที่สนาม บอริส ไพแชดซ์ ดีนาโม อาเรนา ใน ทบิลิซี จอร์เจีย เมื่อวันที่ 11 สิงหาคม ค.ศ. 2015. นี่ถือเป็นครั้งแรกในประวัติศาสตร์ของการแข่งขันซูเปอร์คัพนัดหนึ่งเป็นการแข่งขันของครั้งก่อนหน้านี้ ทั้งสองทีมในคำถามก่อนที่จะพบกันใน ยูฟ่าซูเปอร์คัพ 2006 ที่ สตาดลูยเดอ ใน ประเทศโมนาโก เมื่อ เซบิยา ชนะ 3–0
สถานที่การแข่งขัน.
สนามกีฬามิเคห์อิล เมสคี ได้มีการประกาศสนามที่ใช้แข่งขันซูเปอร์คัพในการประชุมคณะกรรมการบริหารยูฟ่าเมื่อวันที่ 5 มีนาคม ค.ศ. 2014 แต่สนามที่ได้รับเปลี่ยนไปใช้สนาม บอริส ไพแชดซ์ ดีนาโม อาเรนา นี่จะเป็นครั้งแรกในการรับหน้าที่เป็นเจ้าภาพยูฟ่าซูเปอร์คัพในประเทศจอร์เจีย สนามโบริส ไปชาดเซ อาเรนาถูกสร้างขึ้นในปี ค.ศ. 1976 และได้รับการบูรณะในปี ค.ศ. 2011 สนามแห่งนี้คือสนามทีมเหย้าของ ฟุตบอลทีมชาติจอร์เจีย และ ดีนาโม ทบีลีซี
อีดูวาร์ดู การ์วัลยู
อีดูวาร์ดู ดุช ไรช์ การ์วัลยู  หรือรู้จักกันในชื่อว่า อีดูวาร์ดู เกิดเมื่อวันที่ 19 กันยายน ค.ศ. 1982 เป็นนักฟุตบอลชาวโปรตุเกส ปัจจุบันเล่นให้กับสโมสรบรากาในปรีไมราลีกาและทีมชาติโปรตุเกส ในตำแหน่งผู้รักษาประตู
เมอร์ริล โมเสส
เมอร์ริล เอ็ม. โมเสส (; 5 เมษายน ค.ศ. 1989 —) เป็นนักกีฬาโปโลน้ำชาวอเมริกัน
โมเสสเล่นในตำแหน่งผู้รักษาประตูให้กับทีมชาติสหรัฐอเมริกาในการแข่งขันโอลิมปิกฤดูร้อน 2008 ส่วนในรอบชิงชนะเลิศทีมชาติสหรัฐอเมริกา แพ้ทีมชาติฮังการี จึงทำให้ทีมชาติของเขาได้รับเหรียญเงิน
เมื่อเดือนธันวาคม ค.ศ. 2010 โมเสสถูกขโมยเหรียญเงินที่บ้านพ่อแม่ของเขา รวมทั้งแหวนและนาฬิกาที่เขาได้รับจากคณะกรรมการโอลิมปิกสหรัฐอเมริกา
จรัมพร โชติกเสถียร
จรัมพร โชติกเสถียร (เกิด: 10 กุมภาพันธ์ พ.ศ. 2500) กรรมการในคณะกรรมการจัดทำยุทธศาสตร์ชาติด้านความมั่นคง กรรมการสภาราชวิทยาลัยผู้ทรงคุณวุฒิของราชวิทยาลัยจุฬาภรณ์ อดีตกรรมการผู้อำนวยการใหญ่ บริษัท การบินไทย จำกัด (มหาชน) เป็นผู้ร่วมทำแผนฟื้นฟู ระยะกลางและระยะยาว ทำให้การบินไทยกลับมามีกำไรอีกครั้งในปี พ.ศ. 2558 คุณจรัมพรเคยทำงานด้านไอทีและสายการเงินมาก่อน โดยก่อนหน้านี้ได้นั่งตำแหน่งผู้จัดการตลาดหลักทรัพย์แห่งประเทศไทย อีกด้วย
คุณจรัมพร จบการศึกษาวิทยาศาสตร์บัณฑิตสาขา วิศวกรรมไฟฟ้าและวิทยาการคอมพิวเตอร์จากสถาบันเทคโนโลยีแมสซาชูเซตส์ และ บริหารธุรกิจมหาบัณฑิต จาก มหาวิทยาลัยฮาร์วาร์ด, สหรัฐอเมริกา
มัตเตโอ ดาร์มีอัน
มัตเตโอ ดาร์มีอัน  เกิดเมื่อวันที่ 2 ธันวาคม ค.ศ. 1989 เป็นนักฟุตบอลชาวอิตาลี ปัจจุบันเล่นให้กับอินเตอร์มิลานและฟุตบอลทีมชาติอิตาลี ในตำแหน่งฟุลแบ็ก เขาเริ่มอาชีพของเขาที่มิลานขณะมีอายุ 17 ปี ในปี ค.ศ. 2009 เขาได้เข้าร่วมทีมปาโดวาซึ่งเขาช่วยให้ทีมรอดจากการตกอันดับจากเซเรียเบในฤดูกาลนั้น หลังจากนั้นเขาก็กลับไปที่เซเรียอากับทีมปาแลร์โม และหนึ่งปีต่อมาเขาได้ย้ายไปเล่นให้โตรีโน และได้ย้ายไปแมนเชสเตอร์ยูไนเต็ดในเดือนกรกฎาคม ค.ศ. 2015
ด้านทีมชาติ ดาร์มีอันเปิดตัวกับทีมชาติอิตาลีในเดือนพฤษภาคม ค.ศ. 2014 และเป็นตัวจริงของทีมชาติอิตาลีตั้งแต่นั้นเป็นต้นมา
Astragalus propinquus
อึ่งน้อย
อึ่งน้อยในภาษาจีนแต้จิ๋วหรือหวงเหลียนในภาษาจีนกลาง อยู่ในวงศ์ Ranunculaceae เป็นพืชท้องถิ่นในจีน เปลือกสีน้ำตาล เนื้อในสีเหลืองทอง ตรงกลางมีลายแดงอมน้ำตาล ในเหง้ามีสารจำพวก isoquinoline อัลคาลอยด์ และ berberineในตำรายาจีนใช้ทำยาขับพิษ ขับร้อน ใช้ย้อมสีผ้าฝ้ายและเส้นใยได้
Coptis chinensis
อึ่งงิ้ม
อึ่งงิ้มในภาษาจีนแต้จิ๋วหรือหวงฉิน (黄芩)ในภาษาจีนกลาง อยู่ในวงศ์ Lamiaceae พืชชนิดนี้เป็นพืชปลูกในไซบีเรีย มองโกเลีย ภาคตะวันออกไกลของรัสเซีย จีน และเกาหลี รากแห้งเป็นสีเหลืองอมน้ำตาล ตรงกลางมีเส้นสีแดงอมน้ำตาล ตำรายาจีนใช้รากทำยาขับพิษ ขับร้อน สารสำคัญในรากได้แก่ baicalein, baicalin, wogonin, norwogonin, oroxylin Aและ β-sitosterol
ดรูว์ แกลโลเวย์
อีซีทรี
ไมเคิล ฮันเตอร์ ฮัตเตอร์ (Michael Hunter Hutter; เกิด 18 มีนาคม ค.ศ. 1983) เป็นนักมวยปล้ำชาวอเมริกันที่เคยอยู่กับWWEในนาม เดร์ริก เบทแมน (Derrick Bateman) โดยเป็นนักมวยปล้ำฝึกหัดในFCW ก่อนเปิดตัวกับNXTในช่วงยังคงเป็นค่ายพัฒนาผู้ฝึกซึ่งมีแดเนียล ไบรอันเป็นอาจารย์ แต่พอเวลาผ่านไปเจ้าตัวก็ยังคงวนเวียนกับสถานะ Jobber และสตาร์ระดับกลางจนหมดสัญญากับ WWE ในช่วงปี 2013
เข้าสู่ TNA.
เขาเซ็นสัญญากับ Impact Wrestling หรือ TNA วันที่ 29 สิงหาคม 2013 ได้รับการสถาปนาและชุบตัวโดย Dixie Carter และเปิดตัวในนามของ Ethan Carter รุ่นที่ 3 ซึ่งเป็นหลานชาย(ในบท)ของ Dixie ในฐานะอธรรมที่แสบสุดเขาเอาชนะพวกนักมวยปล้ำโนเนมจนไปถึงตำนานของ WCW อย่างสติง และได้ไปมีปัญหากับ Willow ชั่วระยะหนึ่ง ไม่นานเมื่อวันที่ 29 พฤษภาคม หลังจากที่คาร์เตอร์สามารถเอาชนะมิสเตอร์แอนเดอร์สันไปได้ทำให้เขาได้กลายเป็นผู้ท้าชิงอันดับหนึ่งในศึก Slammiversary XIII แต่ไปแพ้ให้กับเคิร์ต แองเกิล ในเดือนกรกฎาคม เขาสามารถคว้าแชมป์ TNA World Heavyweight Championship เป็นสมัยแรกได้ จากนั้นก็พัฒนาฝีมือการปล้ำโดยเฉพาะทักษะการพูดที่ทำให้เขากลายเป็นสตาร์ที่หลายสมาคมต่างก็ต้องการตัวขึ้นมา ก่อนจะออกจาก Impact ในปี 2018 และเซ็นสัญญากับ NXT อีกครั้งในนาม อีซีทรี (EC3)
กลับสู่ WWE.
เมื่อวันที่ 27 มกราคม 2018 EC3 ได้กลับมาอีกครั้งโดยเป็นคนดูที่นั่งอยู่ในกลุ่มผู้ชมในศึก NXT TakeOver: Philadelphia EC3 ได้เปิดตัวอย่างเป็นทางการใน NXT เมื่อวันที่ 28 มีนาคม เขาได้ออกมาขัดจังหวะวิลเลียม รีกัลผู้จัดการทั่วไปของ NXT และได้ขอเข้าร่วมไต่บันได 6 คนในศึก NXT TakeOver: New Orleans เพื่อหาแชมป์ NXT North American Championship คนแรก ซึ่งมี Killian Dain, Adam Cole, Ricochet, Lars Sullivan และVelveteen Dream เข้าร่วมด้วย แต่ก็ไม่ได้เป็นผู้ชนะ ใน Raw วันที่ 17 ธันวาคม 2018 ได้มีการประกาศว่า EC3 จะได้ขึ้นค่ายหลักของ WWE และได้แชมป์ 24/7 ก่อนจะออกในปี 2020
นาธาน เอเดรียน
นาธาน การ์-จูน เอเดรียน (; 7 ธันวาคม ค.ศ. 1988 —) เป็นนักว่ายน้ำชาวอเมริกัน และได้รับเหรียญรางวัลโอลิมปิก 4 เหรียญ (3 เหรียญทอง และ 1 เหรียญเงิน) นอกจากนี้เขายังเป็นผู้ครองสถิติโลก ในประเภท 50 ม. – 100 ม.
เอเดรียนเกิดที่เบรเมอร์ตัน รัฐวอชิงตัน ในปี ค.ศ. 1988 เขาเป็นลูกชายของเซซิเลียและเจมส์ เอเดรียน เซซิเลียแม่ของเขาเป็นชาวจีน เกิดและเติบโตในฮ่องกง แม่ของเขาเป็นพยาบาลในย่านโรงเรียนเบรเมอร์ตัน พ่อของเขาเป็นนักวิศวกรนิวเคลียร์ที่เกษียณแล้ว เอเดรียนมีพี่สาวคนหนึ่งชื่อ โดเนลลา ซึ่งเป็นนักว่ายน้ำของมหาวิทยาลัยรัฐแอริโซนา และพี่ชายชื่อ จัสติน เป็นนักว่ายน้ำของมหาวิทยาลัยวอชิงตัน เอเดรียนเริ่มว่ายน้ำตั้งแต่อายุ 5 ขวบ เพราะได้รับแรงบันดาลใจจากพี่ชายของเขา เขาสำเร็จการศึกษาในปี ค.ศ. 2006 จากโรงเรียนมัธยมปลายเบรเมอร์ตัน ซึ่งเขาว่ายน้ำให้กับทีมโรงเรียน
เอเดรียนเข้าศึกษาที่มหาวิทยาลัยแคลิฟอร์เนีย เบิร์กลีย์ในฤดูใบไม้ร่วงปี ค.ศ. 2006 ซึ่งเขาเรียนเอกด้านสาธารณสุข เขาสำเร็จการศึกษาด้วยเกียรตินิยมในฤดูใบไม้ผลปี ค.ศ. 2012 เอเดรียนเป็นแชมป์เอ็นซีเอเอ 5 สมัยได้แก่ ฟรีสไตล์ 50 หลาในปี ค.ศ. 2009 และ ค.ศ. 2011 และฟรีสไตล์ 100 หลาในปี ค.ศ. 2009, ค.ศ. 2010 และ ค.ศ. 2011
ชิงแชมป์โลกระยะสั้น 2008.
ในชิงแชมป์โลกระยะสั้น 2008 เอเดรียนได้รับรางวัลเหรียญทองในรายการฟรีสไตล์ 100 เมตร และผลัดฟรีสไตล์ 4×100 เมตร และเหรียญเงินในผลัดผสม 4×100 เมตร ในรายการผลัดฟรีสไตล์ 4×100 เอเดรียได้ว่ายร่วมกับไรอัน ลอชต์ ไบรอัน ลุนด์ควิสต์ และดัก แวน วี โดยได้รับรางวัลเหรียญทอง และทำสถิติโลกด้วยเวลา 3 นาที 08.44 วินาที ในรายการที่ 2 ฟรีสไตล์ 100 เมตร เอเดรียนได้รับรางวัลเหรียญทองด้วยเวลา 46.67 วินาที ในขณะที่ฟีลิปโป มาญีนี จบอันดับที่ 2 ด้วยเวลา 46.70 วินาที สำหรับรายการสุดท้าย ผลัดผสม 4×100 เมตร เอเดรียได้ว่ายร่วมกับแรนดัล บอล มาร์ก แก๊งลอฟฟ์ และไรอัน ลอชต์ โดยได้รับรางวัลเหรียญเงิน ในขณะที่เหรียญทองเป็นของรัสเซีย
กีฬาโอลิมปิกฤดูร้อนปักกิ่ง 2008.
ในการทดสอบโอลิมปิกของสหรัฐ เอเดรียนได้อันดับ 4 ในฟรีสไตล์ 100 เมตร และเขาผ่านการคัดเลือกในรายการผลัดฟรีสไตล์ 4×100 เมตรในกีฬาโอลิมปิก นอกจากนี้เขายังได้อันดับที่ 6 ในฟรีสไตล์ 50 เมตร
ในโอลิมปิกฤดูร้อน 2008 ที่ ปักกิ่ง เอเดรียนได้เข้าร่วมในเลกที่ 1 ของรอบคัดเลือกในรายการผลัดฟรีสไตล์ 4×100 เมตร ทำเวลาได้ 48.82 วินาที โดยว่ายร่วมกับคัลเลน โจนส์ เบน ไวลด์แมน-โตไบรเนอร์ และแมตต์ กรีเวอส์ และสร้างสถิติใหม่ด้วยเวลา 3 นาที 12.23 วินาที วันต่อมาสถิติโลกได้ถูกสร้างใหม่โดยไมเคิล เฟ็ลปส์ การ์เร็ต เวเบอร์-เกล คัลเลน โจนส์ และเจสัน ลีแซก ด้วยเวลา 3 นาที 08.24 วินาที ตามมาด้วยฝรั่งเศสและออสเตรเลียในรอบสุดท้าย โดยเอเดรียนได้รับเหรียญทองแม้เขาจะไม่ได้แข่งในรอบสุดท้าย
โลว์ กิ
แบรนดอน ซิลเวสไทร (Brandon Silvestry) เกิด 6 กันยายน ค.ศ. 1979 นักมวยปล้ำอาชีพชาวอเมริกันใช้ชื่อ โลว์ กิ (Low Ki) และ เซนชิ (Senshi) เป็นผู้ชนะNXTซีซั่น2 ใช้ชื่อ คาวาล (Kaval) เขาเป็นหนึ่งในเวลา PWG แชมป์โลกเปิดต้าแชมป์สามครั้ง Tag โลก NWA ทีมแชมป์และได้รับรางวัลจำนวนของการแข่งขันและประชันอื่น ๆ ในวงจรอิสระและเป็นผู้ชนะของฤดูกาลที่สองของ NXT ในปี 2010 Silvestry ยังได้ทำงานอย่างกว้างขวางในประเทศญี่ปุ่นที่สะดุดตาที่สุดสำหรับ New โปรญี่ปุ่นมวยปล้ำ (NJPW) ที่เขาเป็นสามครั้ง IWGP แชมป์รุ่นจูเนียร์และโปรมวยปล้ำศูนย์หนึ่งที่เขาเป็นเพียงครั้งเดียว NWA / UPW / ศูนย์หนึ่งระหว่างรุ่นจูเนียร์และนานาชาติที่มีน้ำหนักเบา NWA แท็กทีมแชมป์
ต้นอาชีพและการฝึกอบรม.
Silvestry เริ่มการต่อสู้ในปลายปี 1998 ภายใต้ชื่อวงต่ำกี่ซึ่งเขาได้มาจากเนื้อเพลงของเพลง "ไม่มี Diggity" เขาเริ่มต่อสู้เพื่อนิวเจอร์ซีย์ทุกโปรมวยปล้ำ (JAPW) ในปี 1998 ความท้าทายฆาตกรรมและเทอรีเคน D สำหรับ JAPW แท็กทีมแชมป์ ในปีต่อไปเขาท้าทายสำหรับมวยรุ่นไลท์ JAPW แชมป์สองครั้งไม่ประสบความสำเร็จ แต่แพ้บ้าอีวานและยูดา หนุ่มสาวที่จะชนะที่ดีที่สุดที่สองของการแข่งขันแสงวืด
ในปี 2000 เขาเริ่มปรากฏในหลายสหพันธ์มวยปล้ำโลกในโปรแกรมของพวกเขาโลหะและ Jakked ที่เขาแข่งขันกับชอบของกาชนฮอลลี่, คริสเตียนและ Essa Ríos ในปีต่อไปที่เขาทำมันผ่านไปรอบชิงชนะเลิศ ของทุกโปรมวยปล้ำของพระมหากษัตริย์ของทัวร์นาเมนต์อินดีสแพ้อเมริกันดรากอน มันเป็นช่วงปี 2001 เขาพ่ายแพ้นิค Berk และฆาตกรรมในการแข่งขันที่แยกจากกันในเย็นวันเดียวกันที่จะชนะทั้งเฮฟวี่เวท JAPW และชื่อมวยรุ่นไลท์; เขาประสบความสำเร็จจะปกป้องชื่อในการแข่งขันทั้งสองแยกจากกันในวันครบรอบการแสดงของพวกเขาที่สี่เดือนต่อมาว่าในเดือนกรกฎาคม เขาสูญเสียทั้งสองชื่อในสามทางตรงกับเดือนต่อไปนี้เพื่อฆาตกรรมกับซาเวียร์เป็นคู่แข่งอื่นๆ
ริงออฟออเนอร์ (2002–2006).
ต่ำกี่ทำแหวนของเขาเกียรติยศ (ROH) เปิดตัวครั้งแรกในงานแสดงครั้งแรกในยุคของเกียรติยศที่เริ่มต้นเมื่อวันที่ 23 กุมภาพันธ์ในกิจกรรมหลักการแสดงของเขาพ่ายแพ้ไบรอันแดเนียลและ "The Fallen Angel" คริสแดเนียล กรกฎาคม 27 ปี 2002 ที่ทันตกรรมแชมป์เขาก็กลายเป็นครั้งแรกที่เคยต้าแชมป์ด้วยการเอาชนะแดเนียลส์, Spanky และดั๊กวิลเลียมส์ในการแข่งขันสี่ทาง Ironman. ที่ 24 สิงหาคม Ki ต่ำประสบความสำเร็จในการป้องกันตำแหน่งของเขากับ AJ รูปแบบ ที่ 21 กันยายนที่ Unscripted เขาสูญเสียชื่อซาเวียร์ที่หลังจากชนะกลายเป็นสมาชิกคนหนึ่งของวงในของแดเนียลส์คำทำนาย. ต่ำกี่แล้วต้องเผชิญกับซามัวโจที่ 5 ตุลาคม ในสิ่งที่เป็นเปิดตัวครั้งแรกอย่างเป็นทางการต้าโจใน "การต่อสู้โดยไม่ต้องให้เกียรติ" ในสิ่งที่คล้ายมากขึ้นของการต่อสู้วีคต่ำกี่ชนะการแข่งขันและพวกเขาจับมือหลังการแข่งขัน ต่ำกี่ซ้ายโปรโมชั่นในปี 2004 อันเนื่องมาจากเหตุการณ์ที่เกิดขึ้น Feinstein แต่เขากลับวันที่ 17 กรกฎาคม 2004 ในระหว่างการแข่งขัน ที่ซามัวโจและพี่น้องบริสต่อสู้กับ Rottweilers (ฆาตกรรมและฮาวานา Pitbulls) มันดูเหมือนต่ำกี่จะประหยัดซามัวโจจาก Beatdown โดย Rottweilers แต่เขาถ่มน้ำลายในการแข่งขันชิงแชมป์ต้าซึ่งเป็น ที่จัดขึ้นแล้วโดยโจและร่วม Rottweilers